Babelscape/SREDFM huggingface dataset:
Ανιχνευτές Σέλους

<br>
Οι Ανιχνευτές Σέλους (Selous Scouts) ήταν επίλεκτη Μονάδα Ειδικών Δυνάμεων του Στρατού της Ροδεσίας (σημερινή Ζιμπάμπουε), η οποία επιχείρησε από το 1973 έως το 1980. Πήραν το όνομά τους προς τιμήν του Βρετανού εξερευνητή Φρέντερικ Κόρτνεϊ Σέλους (1851-1917) και το σύνθημά τους ήταν 'pamwe chete', που στην τοπική γλώσσα Σόνα σημαίνει 'όλοι μαζί' ή 'μόνο μαζί' ή 'πάμε μαζί'. Οι Σέλους Σκάουτς (Ανιχνευτές) αποτέλεσαν ένα από τα καλύτερα σώματα Ειδικών Δυνάμεων που έδρασαν ποτέ και φημίζονταν για την ανυπέρβλητη μαχητική τους αξία, απόρροια της σκληρότερης και απαιτητικότερης ίσως εκπαίδευσης μονάδας Ειδικών Δυνάμεων.
Γιάννης Μπουτάρης

Ο Γιάννης Μπουτάρης (Θεσσαλονίκη, 13 Ιουνίου 1942) είναι Έλληνας επιχειρηματίας, πολιτικός, πτυχιούχος του τμήματος Χημείας του Αριστοτέλειου Πανεπιστημίου και διπλωματούχος οινολόγος. Υπήρξε ο 60ός δήμαρχος Θεσσαλονίκης από την ίδρυση της δημαρχίας της πόλης, κερδίζοντας δύο συνεχόμενες δημοτικές εκλογές το 2010 και το 2014. 

Η θητεία του στο δήμο Θεσσαλονίκης έχει χαρακτηριστεί από ΜΜΕ της Ελλάδας και του εξωτερικού ως θετική πολιτική και μεταρρυθμιστική ανανέωση της πόλης, και αλλαγή νοοτροπίας. Αναλύσεις της διαχείρισης του Δήμου από τον Γιάννη Μπουτάρη έχουν συγκρίνει κυρίως το έργο του με προκατόχους του, και επισημαίνουν τη συμβολή του στη μείωση οικονομικών δαπανών, εξορθολογισμό των δημοσίων υπηρεσιών, πάταξη της διαφθοράς και διεθνοποίηση της Θεσσαλονίκης με ταυτόχρονη άνοδο του τουρισμού.

Ο Γιάννης Μπουτάρης, γνωστός και ως Κυρ Γιάννης, θεωρείται σήμερα ως ένας από τους σημαντικότερους Έλληνες οινολόγους και οινοποιούς της Ελλάδας.
Μάχη της Ρουσπίνα

Η Μάχη της Ρουσπίνα διεξήχθη στις 4 Ιανουαρίου του 46 π.Χ. στη Ρουσπίνα, στη ρωμαϊκή επαρχία της Αφρικής, μεταξύ των δημοκρατικών δυνάμεων των Οπτιμάρων και των δυνάμεων που ήταν πιστές στον Ιούλιο Καίσαρα. Ο δημοκρατικός στρατός διοικούταν από τον Τίτο Λαβιηνό, έναν παλιό υποστηρικτή του Καίσαρα που αυτομόλησε στην πλευρά του Πομπήιου κατά τον εμφύλιο πόλεμο.

Οι δύο στρατοί συναντήθηκαν στη Ρουσπίνα και στη μάχη που πραγματοποιήθηκε ο Καίσαρας είχε βαριές απώλειες, αλλά τον ίδιο χρόνο στη μάχη της Θάψου νίκησε.
Κατηγορία:Μάχες ρωμαϊκού στρατού
Ρουσπίνα

Η Ρουσπίνα (στο σημερινό Μοναστίρ της Τυνησίας) ήταν Φοινικική - Αρχαία Ρωμαϊκή πόλη.

Σε αυτή την τοποθεσία πραγματοποιήθηκε η μάχη της Ρουσπίνα στην οποία ο Ιούλιος Καίσαρας ηττήθηκε από τον Τίτο Λαβιηνό το 46 π.Χ.

Κατηγορία:Ρωμαϊκές πόλεις
Κατηγορία:Αρχαίες πόλεις των Φοινίκων
Βασίλειος Μαρκεζίνης

Ο Βασίλειος Μαρκεζίνης (γενν. 10 Ιουλίου 1944) είναι Έλληνας νομικός και πανεπιστημιακός, καθηγητής στο Πανεπιστήμιο του Τέξας.
580 Σελήνη

Ο 580 Σελήνη (Selene), που δεν πρέπει να συγχέεται με τον ομώνυμο δορυφόρο της Γης, είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,09. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ομώνυμη θεά της ελληνικής μυθολογίας.
Δαβίδ Σαρνόφ

O Δαβίδ Σαρνόφ ("Давид Абрамович Сарнов", 27 Φεβρουαρίου 1891 - 12 Δεκεμβρίου 1971) ήταν Ρώσος επιχειρηματίας και πρωτοπόρος του ραδιοφώνου και της τηλεόρασης, ο οποίος δραστηριοποιήθηκε στις Ηνωμένες Πολιτείες Αμερικής.
Γιάννης Διαμαντίδης

Ο Γιάννης Διαμαντίδης είναι Έλληνας πολιτικός, βουλευτής και πρώην Υπουργός Θαλάσσιων Υποθέσεων, Νήσων και Αλιείας.
Μπρίσμπεϊν Ρόαρ

Η Μπρίσμπεϊν Ρόαρ (αγγλικά: "Brisbane Roar") είναι αθλητικός σύλλογος της Αυστραλίας. Ιδρύθηκε το 1957 με το όνομα "Αθλητικός Σύλλογος Χολλάνδια Ινάλα" και αργότερα, επειδή ήταν η μοναδική ομάδα στην επαρχία του Κουΐνσλαντ ονομάστηκε σε "Κουίνς Λάντ Ροαρ" και από τις 5 Μαΐου μετονομάστηκε στο τελικό της όνομα δηλαδή σε "Μπρισμπέιν Ρόαρ". 

Έδρα της είναι το Λανγκ Παρκ, γνωστό και ως Στάδιο Σάνκορπ με 52,500 θέσεις. Μάλιστα, αξίζει να σημειώσουμε πως ο πρόεδρος της, είναι από την Ελλάδα και ονομάζεται Άγγελος Ποστέκογλου ο οποίος στα 5 του μετανάστευσε με τους γονείς του στην Αυστραλία.
Κλοντ Σάνον

O Κλοντ Σάνον ("Claude Elwood Shannon", 30 Απριλίου 1916 – 24 Φεβρουαρίου 2001) ήταν Αμερικανός μαθηματικός, ηλεκτρολόγος μηχανικός, και κρυπτογράφος, γνωστός ως «ο πατέρας της θεωρίας πληροφορίας».

Ο Σάνον θεμελίωσε στη δεκαετία του '40 τη θεωρία πληροφοριών με στόχο τη μελέτη των τηλεπικοινωνιών, αναδεικνύοντας την πληροφορία σε μετρήσιμο και αυστηρά ορισμένο μέγεθος. Έθεσε έτσι τα θεμέλια για τα σύγχρονα τηλεπικοινωνιακά δίκτυα και βοήθησε να αναπτυχθεί η σημερινή Κοινωνία της Πληροφορίας. Είχε επίσης εξαιρετική συνεισφορά στην ανάπτυξη των ηλεκτρονικών υπολογιστών, αφού πρώτος έδειξε ότι με βάση την άλγεβρα Boole είναι δυνατή η δημιουργία ψηφιακών ηλεκτρικών κυκλωμάτων για την επίλυση μαθηματικών εξισώσεων.  Η εργασία του στη θεωρία πληροφορίας έχει βρει εφαρμογή και σε άλλους τομείς όπως η γλωσσολογία, η φωνητική, η θεωρία του Χάους, η τεχνητή νοημοσύνη και η κρυπτογραφία. Το έργο του υπήρξε εξαιρετικά επηρεαστικό για τις τότε αναδυόμενες επιστήμες της ηλεκτρονικής μηχανικής και της πληροφορικής.
Δήμος Γεωργίου Καραϊσκάκη

Ο Δήμος Γεωργίου Καραϊσκάκη είναι δήμος της Περιφερειακής Ενότητας Άρτας της Περιφέρειας Ηπείρου. Ο δήμος συστάθηκε με τη συνένωση των προϋπαρχόντων δήμων Ηρακλείας, Καραϊσκάκη και Τετραφυλίας.

Πρωτεύουσα του δήμου είναι η Άνω Καλεντίνη και ιστορική πρωτεύουσα οι Πηγές Τετραφυλίας, όπου βρίσκεται η μαρτυρική Μονή Σέλτσου.
Φρειδερίκος Δ΄ της Λωρραίνης

O Φρειδερίκος Δ΄ της Λωρραίνης ή "Φρειδερίκος ο Μαχητής" (Γαλλική γλώσσα : "Ferry IV de Lorraine", 15 Απριλίου 1282 - 21 Απριλίου 1329) από τον Οίκο της Λωρραίνης ήταν δούκας της Λωρραίνης (1312 - 1329).
Δήμος Κεντρικών Τζουμέρκων

μικρογραφία|Βουργαρέλι Αρτας. Η κεντρική οδός, στο βάθος δεξιά το Δημαρχείο
μικρογραφία|Μονή Παναγίας Βελλάς (Κόκκινη Εκκλησιά) Κτίσμα 13ου Αιώνα
μικρογραφία|Κρυστάλλω. Βρύση στο Βουργαρέλι Αρτας απο το 1926
μικρογραφία|Βουργαρέλι.Το Μοναστήρι του Αγίου Γεωργίου
μικρογραφία|Οι 2 γέφυρες στην τοποθεσία Πλάκα στον ποταμό Αραχθο στα όρια του Δήμου
μικρογραφία|Βουργαρέλι. Εδρα του Δήμου Κεντρικών Τζουμέρκων

Ο Δήμος Κεντρικών Τζουμέρκων είναι δήμος της Περιφέρειας Ηπείρου, ο οποίος συστάθηκε το 2011 από τη συνένωση των προϋπαρχόντων δήμων Αγνάντων και Αθαμανίας και των κοινοτήτων Θεοδωριάνων και Μελισσουργών.
Δήμος Αρταίων

Ο Δήμος Αρταίων είναι δήμος της Περιφέρειας Ηπείρου, ο οποίος συστάθηκε το 2011 από τη συνένωση των δήμων Αμβρακικού, Αρταίων, Βλαχέρνας, Ξηροβουνίου και Φιλοθέης.

Μοναδική πόλη και πρωτεύουσά του είναι η Άρτα, η ιστορία της οποίας ξεκινά από την κλασσική εποχή το 630 π.Χ. με την ίδρυση της Αρχαίας Αμβρακίας και φτάνει έως σήμερα.

Στον παρακάτω κατάλογο αναφέρονται οι δημοτικές ενότητες μαζί με τις τοπικές κοινότητες του Δήμου Αρταίων, με βάση τα στοιχεία της Απογραφής του 2011.
Δήμος Νικολάου Σκουφά

Ο Δήμος Νικολάου Σκουφά είναι δήμος της Περιφέρειας Ηπείρου, ο οποίος συστάθηκε το 2011 από τη συνένωση των προϋπαρχόντων δήμων Αράχθου, Κομποτίου, Πέτα και της κοινότητας Κομμένου.

Έδρα του θα είναι η κωμόπολη Πέτα αλλά μεγαλύτερη περιοχή είναι το Κομπότι. Επίσης το Κομμένο έχει ορισθεί ως "ιστορική έδρα" του δήμου, λόγω της θηριωδίας που είχε υποστεί το 1943 από το γερμανικό στρατό κατοχής.
Ακαμάρ

Με την κλασική ονομασία Ακαμάρ ονομάζεται ο ακραίος αστέρας θ του αστερισμού του Ηριδανού. Ήταν γνωστός στην αρχαιότητα και το όνομά του στ΄ αραβικά σημαίνει το τέλος του ποταμού. Βέβαια σήμερα θεωρείται ότι τη θέση του ακραίου αστέρα του ίδιου αστερισμού κατέχει ο αστέρας Αχερνάρ, επίσης λαμπρός, που βρίσκεται νοτιότερα του Ακαμάρ, μη ορατός από την Ελλάδα.
Δήμος Βορείων Τζουμέρκων

Ο Δήμος Βορείων Τζουμέρκων είναι δήμος της Περιφέρειας Ηπείρου, ο οποίος συστάθηκε το 2011 από τη συνένωση των προϋπαρχόντων δήμων Κατσανοχωρίων, Πραμάντων, Τζουμέρκων και των κοινοτήτων Βαθυπέδου, Ματσουκίου, Καλαρρυτών, Συρράκου.

Ο δήμος αποτελείται αποκλειστικά από χωριά. Το μεγαλύτερο από αυτά, τα Πράμαντα, έχει ορισθεί ως έδρα του.
Πανεπιστήμιο Χούμπολτ

Το Πανεπιστήμιο Χούμπολτ του Βερολίνου (γερ. "Humboldt-Universität zu Berlin") είναι το παλαιότερο πανεπιστήμιο του Βερολίνου, ιδρύθηκε το 1810 με το όνομα Πανεπιστήμιο του Βερολίνου ("Universität zu Berlin") από τον Πρώσο γλωσσολόγο Βίλχελμ φον Χούμπολτ, του οποίου το πανεπιστημιακό μοντέλο είχε επηρεάσει αλλά Ευρωπαϊκά και δυτικά πανεπιστήμια. Από το 1828 ήταν γνωστό ως Πανεπιστήμιο Φρίντριχ-Βίλχελμς ("Friedrich-Wilhelms-Universität"), αργότερα ήταν γνωστό επίσης (ανεπίσημα) Universität unter den Linden. Το 1949 άλλαξε το όνομα σε "Humboldt-Universität" προς τιμήν του ιδρυτή Βίλχελμ και του αδερφού του Αλεξάντερ φον Χούμπολτ.
Δήμος Πωγωνίου

Ο Δήμος Πωγωνίου είναι δήμος της Περιφερειακής Ενότητας Ιωαννίνων της Περιφέρειας Ηπείρου, ο οποίος συστάθηκε το 2011 από τη συνένωση των προϋπαρχόντων δήμων Άνω Καλαμά, Άνω Πωγωνίου, Δελβινακίου, Καλπακίου και των κοινοτήτων Πωγωνιανής, Λάβδανης.

Αποτελείται από χωριά με μεγαλύτερο το Κεφαλόβρυσο, ενώ έδρα του είναι το Καλπάκι. Επίσης το Δελβινάκι, το οποίο διαθέτει πλουσιότατη ιστορία (ιδρύθηκε το 1081), έχει ορισθεί ως ιστορική έδρα του δήμου.

Συνορεύει βορείως με την Αλβανία και Δήμο Κόνιτσας, ανατολικά με το Δήμο Ζαγορίου. νοτίως με το Δήμο Ζίτσας και δυτικά με την Αλβανία και το Δήμο Φιλιατών.

Ο Δήμος Πωγωνίου διαιρείται σε 5 Δημοτικές Ενότητες οι οποίες αντιστοιχούν στους πέντε καταργηθέντες Δήμους. Κάθε δημοτική ενότητα αποτελείται από κοινότητες οι οποίες αντιστοιχούν στα Δημοτικά Διαμερίσματα των κατηργηθέντων Δήμων.

Οι Δημοτικές ενότητες, σύμφωνα με την υπ. αριθμ. 45892 απόφαση του ΥΠ.ΕΣ.ΔΔΑ, καθώς και οι Τοπικές Κοινότητες αυτών φαίνονται στον πίνακα που ακολουθεί (σε αγκύλη ο πληθυσμός κάθε οικισμού, σύμφωνα με την Απογραφή του 2011):
Δήμος Κόνιτσας

Ο Δήμος Κόνιτσας είναι δήμος της Περιφερειακής Ενότητας Ιωαννίνων της Περιφέρειας Ηπείρου, ο οποίος συστάθηκε το 2011 από τη συνένωση των προϋπαρχόντων δήμων Κόνιτσας, Μαστοροχωρίων και των κοινοτήτων Αετομηλίτσας, Διστράτου, Φούρκας. Εκτείνεται στο βόρειο άκρο της Ηπείρου και της Π.Ε. Ιωαννίνων.

Πρωτεύουσα του νέου δήμου είναι η μοναδική κωμόπολή του, η Κόνιτσα. Όλοι οι υπόλοιποι οικισμοί είναι χωριά.
Θεοβάλδος Β΄ της Λωρραίνης

Ο Θεοβάλδος Β΄ της Λωρραίνης (Γαλλική γλώσσα : "Thiébaud II de Lorraine", 1263 - 13 Μαΐου 1312) από τον Οίκο της Λωρραίνης ήταν δούκας της Λωρραίνης (1303 - 1312).
Πενταφθοριούχος φωσφόρος

right|thumb|150px|
Ο Πενταφθοριούχος φωσφόρος είναι ένα αλογονίδιο του φωσφόρου με χημικό τύπο PF5. Είναι ένα άχρωμο αέριο σε θερμοκρασία δωματίου και κανονική πίεση.


Κατηγορία:Ενώσεις φωσφόρου
Citroën C15

Το Citroën C15 ήταν ένα επαγγελματικό αυτοκίνητο τύπου «light van» (ελαφρύ βαν) που κατασκευάστηκε από τη γαλλική αυτοκινητοβιομηχανία Citroën, από τον Οκτώβριο του 1984 έως τον Δεκέμβριο του 2005. Όπως και με προηγούμενα επαγγελματικά οχήματα της Citroen, η παραγωγή του ήταν πολύ μεγαλύτερη στην Ισπανία και στη Βραζιλία, οπού τέτοιου τύπου οχήματα συνέχιζαν να πουλάνε πολύ καλά και η παραγωγή του σε αυτές τις χώρες συνεχίστηκε για πολλά χρόνια μετά.
Citroën Dyane

Το Citroën Dyane ήταν ένα αυτοκίνητο πόλης της κατηγορίας Β, που παρήχθη από τη γαλλική αυτοκινητοβιομηχανία Citroën, από τον Ιούλιο του 1967 έως τον Ιούνιο του 1983. Βασίστηκε στο Citroën 2CV, αλλά με λίγο πιο σύγχρονη αισθητική και πληρέστερο εξοπλισμό. Κατά τη διάρκεια μιας παραγωγής που κράτησε 16 έτη, συνολικά κατασκευάστηκαν 1.444.583 αντίτυπα σειράς Dyane. Αντικαταστάθηκε από τα Citroën Visa και Citroën Axel. Το Dyane αποτέλεσε και τη βάση για ένα ελαφρύ επαγγελματικό βαν, το Citroën Acadiane.
Ρουμπέν Μπαράχα

Ο Ρουμπέν Μπαράχα (πλήρες όνομα Ρουμπέν Μπαράχα Βέγας, ισπανικά: "Rubén Baraja Vegas"), είναι παλαίμαχος διεθνής Ισπανός ποδοσφαιριστής, γεννημένος στο Βαγιαδολίδ της Καστίλλης και Λεόν στις 11 Ιουλίου 1975. Παίζει στην Βαλένθια ΚΦ, στη θέση του μέσου.
Κατέκτησε το Κύπελλο ΟΥΕΦΑ και το Ευρωπαϊκό Σούπερκαπ (2004), το ισπανικό πρωτάθλημα (2002, 04) και το κύπελλο Ισπανίας (2008). To 2011 ήταν βοηθός προπονητής της Ατλέτικο Μαδρίτης.
Στις 12 Ιουλίου 2015 ο Μπαράχα ανέλαβε προπονητής της Έλτσε, που ήταν πρόσφατα υποβιβασμένη στην δεύτερη κατηγορία. Την επόμενη χρονιά (6 Ιουνίου 2016) παραιτήθηκε καθώς δεν συμφώνησε στους νέους όρους του συμβολαίου του.
Ιώνιος Φάλαγξ

Η Ιώνιος Φάλαγξ ή Ιωνική φάλαγγα ήταν ελληνικό τακτικό στρατιωτικό σώμα αποτελούμενο κυρίως από Μικρασιάτες (εξ ου και η ονομασία της Ιώνιος / Ιωνική), το οποίο συγκροτήθηκε και πολέμησε κατά τη διάρκεια της ελληνικής επανάστασης του 1821 σε διάφορες μάχες στην Πελοπόννησο και στη Στερεά Ελλάδα.

Σύμφωνα με δημοσίευμα της "Γενικής Εφημερίδος της Ελλάδος" της 24ης Ιουλίου του 1826, η Ιώνιος Φάλαγξ συγκροτήθηκε στο Ναύπλιο και αποτελούταν από 359 άνδρες, εκ των οποίων περίπου οι 150 ήταν Μικρασιάτες, οι 19 Κύπριοι και οι υπόλοιποι καταγόταν από άλλες ελληνικές περιοχές. Σκοπός της φάλαγγας, που ο οργανισμός της δημοσιεύθηκε στις 26 Ιουνίου του 1826, ήταν «η εις έν σώμα ένωσις των εις την ελευθέραν Ελλάδα ευρισκομένων και υπο διαφόρους αρχηγούς διεσπαρμένων Ιώνων κ.λ.π. δια να κατασταθώσιν ούτω χρησιμώτεροι εις τον υπέρ της ελευθερίας ιερόν ελληνικόν αγώνα».

Η Ιωνική φάλαγγα από την αρχή της συγκρότησής της τέθηκε υπό την αρχηγία του Νικηταρά Σταματελόπουλου του επικαλούμενου και Τουρκοφάγου, ενισχύοντας έτσι το σώμα που διοικούσε. Είχε επικεφαλής τον Γιαννακό Καρόγλου από τη Σμύρνη και εξεστράτευσε εναντίον του Ιμπραήμ, ο οποίος ηγείτο τακτικού αιγυπτιακού στρατού που είχε αποβιβαστεί εκείνο το έτος εκείνο στην Πελοπόννησο. Διακρίθηκε στις μάχες του χωριού Μεχμέταγα και του Μπασαρά. Το φθινόπωρο του 1826 έλαβε μέρος στις μάχες της Δόμβραινας, της Αράχοβας, του Διστόμου και της Ακρόπολης των Αθηνών. Μετά την αποτυχημένη εκστρατεία της Χίου του Φαβιέρου η Ιωνική φάλαγγα διαλύθηκε και οι περισσότεροι από τους άνδρες του επέστρεψαν στο Ναύπλιο και αργότερα εντάχθηκαν σε στρατιωτικές μονάδες που ιδρύθηκαν από τον Καποδίστρια.
Μίκαελ Στόρε

Ο Μίκαελ Στόρε ("Mikael Stahre") γεννήθηκε στις 5 Ιουλίου 1975 στη Στοκχόλμη. Είναι προπονητής ποδοσφαίρου και παλαίμαχος ποδοσφαιριστής από τη Σουηδία.
Εσωτερική ενέργεια

Εσωτερική ενέργεια ονομάζεται το συνολικό άθροισμα της κινητικής και δυναμικής ενέργειας των δομικών στοιχείων ενός σώματος ως προς το κέντρο μάζας του σώματος και αν αυτό απομονωθεί από όλες τις εξωτερικές δυνάμεις. Συμβολίζεται με U.

Η εσωτερική ενέργεια είναι το άθροισμα της συνολικής δυναμικής ενέργειας των πεδίων που δημιουργούν τα εσωτερικά του στοιχεία και της συνολικής κινητικής ενέργειάς τους. Η συνολική κινητική ενέργεια είναι κατά κανόνα θετική. Η συνολική δυναμική ενέργεια είναι αρνητική, γιατί συγκρατεί τα δομικά στοιχεία, άρα οφείλεται σε ελκτικές δυνάμεις.

Η εσωτερική ενέργεια χαρακτηρίζει την εσωτερική συνοχή του σώματος. Όταν είναι αρνητική σημαίνει ότι χρειάζεται προσφορά ενέργειας για τη διάσπαση του σώματος στα δομικά συστατικά του, ενώ όταν είναι θετική σημαίνει ότι θα διασπαστεί αυθόρμητα. Όταν είναι μηδέν η κατάσταση είναι οριακή και ασταθής, αφού με την παραμικρή προσφορά ενέργειας το σώμα μπορεί να διαλυθεί.

Η αύξηση της εσωτερικής ενέργειας γίνεται με προσφορά ενέργειας από το περιβάλλον. Αυτό μπορεί να συμβεί με κρούση, με ηχητικά κύματα, με αύξηση της θερμοκρασίας ή ακτινοβόληση, με χημικές αντιδράσεις, με ηλεκτρικό ρεύμα. Η μείωση της εσωτερικής ενέργειας γίνεται με αποβολή ενέργειας στο περιβάλλον. Αυτό γίνεται με κρούση, με αποβολή θερμότητας, με χημική αντίδραση, με ακτινοβόληση.
Οικογένεια Τρικούπη

Η Οικογένεια Τρικούπη είναι παλιά οικογένεια του Μεσολογγίου, μέλη της οποίας διακρίθηκαν στην πολιτική, τον στρατό, τα γράμματα, την ιατρική και συμμετείχαν ενεργά στην Ελληνική Επανάσταση του 1821.

Η οικογένεια Τρικούπη εγκαταστάθηκε στο Μεσολόγγι περί το 1700 και αποτελεί μια από τις πρώτες οικογένειες της πόλης. Γενάρχης της ήταν ο Γεωργάκης Τρικούπης ενώ γιος του ήταν ο Ματθαίος Τρικούπης, ο οποίος κατέλαβε τοπικά αξιώματα και απέκτησε σημαντική περιουσία για την εποχή. Τα γνωστότερα μέλη της οικογένειας ήταν οι πρωθυπουργοί Σπυρίδων και Χαρίλαος Τρικούπης. Τελευταίος άρρην απόγονος ήταν ο βουλευτής Κωνσταντίνος Σ. Τρικούπης. 

Το σπίτι των Τρικούπηδων στο Μεσολόγγι διασώζεται μέχρι και σήμερα, όπως και αυτό στην Κηφισιά. 

Η ετυμολογία του ονόματος είναι άγνωστη. Πιθανό είναι να προέκυψε από την Τρίκκη και την πρόσθεση της κατάληξης -ούπης.
Επιχείρηση Μπαγκρατιόν

Η Επιχείρηση Μπαγκρατιόν (ρωσ. «Операция Багратион», ή αλλιώς Λευκορωσική Επιχείρηση) διεξήχθη από τις 23 Ιουνίου έως τις 29 Αυγούστου 1944. Αποτέλεσε μια σημαντική φάση του Β΄ Παγκοσμίου Πολέμου. Η Επιχείρηση Μπαγκρατιόν ονομάστηκε έτσι προς τιμή του ήρωα του Πατριωτικού Πολέμου του 1812, Πιότρ Μπαγκρατιόν. Η επιλογή του ονόματος είχε άμεση σχέση με το γεγονός πως ο Πιότρ Μπαγκρατιόν ήταν γεωργιανής καταγωγής, όπως και ο Στάλιν.

Με την επιτυχή διεξαγωγή της Επιχείρησης Μπαγκρατιόν, οι Σοβιετικοί κατάφεραν να απελευθερώσουν τη Λευκορωσία και μερικές Βαλτικές Δημοκρατίες, και επίσης να διαλύσουν την Ομάδα Στρατιών Κέντρο. Η Βέρμαχτ υπέστη πολλές απώλειες, εξαιτίας του ότι ο Αδόλφος Χίτλερ δεν επέτρεψε καμία υποχώρηση.
Ισαβέλλα Ιατρά

Η Ισαβέλλα Ιατρά Καρρέρ ή Ελισάβετ Γιατρά ήταν Ελληνίδα σοπράνο.

Γεννήθηκε στην Ζάκυνθο και ήταν κόρη του Ζακυνθινού ζωγράφου Κωνσταντίνου Ιατρά και της Αγγλίδας Σάρα Χάρδιγκ. Σπούδασε μουσική και μονωδία στην Μπολώνια, και επέστρεψε στη Ζάκυνθο όπου γνώρισε και τον μετέπειτα σύζυγο της Παύλο Καρρέρ. Είχε τον ρόλο της πρωταγωνίστριας σε πολλά μελοδράματα που ανέβασε ο Καρρέρ στην Πάτρα, Ζάκυνθο, Κέρκυρα. 
Υπήρξε μία από τις πρώτες Ελληνίδες λυρικές αοιδούς.

Στην εθνική βιβλιοθήκη υπάρχει πίνακας με προσωπογραφία της, έργο του πατέρα της Κωνσταντίνου.
Όρκος των Αθηναίων Εφήβων

Ο Όρκος των Αθηναίων Εφήβων ή ο της Αγραύλου εφήβων όρκος ή ο των Εφήβων όρκος ήταν ο όρκος που έδιναν οι Αθηναίοι έφηβοι κατά την ενηλικίωσή τους, όταν έπαιρναν τα όπλα. Οι Αθηναίοι, όταν γίνονταν 18 ετών έπρεπε να υπηρετήσουν στρατιώτες για δύο χρόνια. Σε επίσημη τελετή, παρουσιάζονταν στην εκκλησία του δήμου στην Πνύκα, αναγράφονταν στους καταλόγους των πολιτών (ληξιαρχικόν γραμματείον) και τους χορηγούνταν ένα δόρυ και μια ασπίδα. Η τελετή αυτή συχνά συνδυάζονταν με θεατρικές εκδηλώσεις. Κατόπιν, ένοπλοι ανέβαιναν στην Ακρόπολη και κρατώντας ασπίδα έδιναν στο ιερό της Αγραύλου τον όρκο των Αθηναίων εφήβων. Ο όρκος διασώζεται από τον ρήτορα Λυκούργο και αναφέρεται από τον Δημοσθένη και τον Αριστοτέλη. Λέγεται μάλιστα πως ο όρκος γράφτηκε από τον ίδιο τον Σόλωνα, νομοθέτη των Αθηναίων.

Στον όρκο διακρίνουμε πρωτίστως την προσήλωση στον παραστάτη, κρίσιμο σημείο στον τρόπο διεξαγωγής της μάχης εκείνων των εποχών, τον σεβασμό στα ιερά, στην πατρίδα και στους νόμους. Εν κατακλείδι αναφέρονται ως μάρτυρες θεοί, που προσδίδουν επισημότητα και κύρος στις ένορκες διαβεβαιώσεις των εφήβων.

Κρατώντας τα όπλα που του εμπιστευόταν η Πατρίδα, ο Αθηναίος έφηβος μπροστά στο ναό της Αγραύλου έδινε τον όρκο :
Φρειδερίκος Κ. Καρρέρ

Ο Φρειδερίκος Κ. Καρρέρ (Ζάκυνθος, 5 Μαρτίου 1841 - 8 Φεβρουαρίου 1917) ήταν Έλληνας πεζογράφος και πολιτικός.
Παύλος Καρρέρ

Παύλος Καρρέρ ή Καρρέρης (Ζάκυνθος, 12 Μαΐου 1829 - Ζάκυνθος, 7 Ιουνίου 1896) ήταν Έλληνας συνθέτης. Υπήρξε ηγετική μορφή της επτανησιακής μουσικής και δημιουργός εθνικής όπερας και φωνητικής μουσικής βασισμένης σε ελληνικά θέματα, ελληνόγλωσσα λιμπρέτα και στίχους, καθώς και μελωδίες εμπνευσμένες από τη δημοτική και την αστικολαϊκή παράδοση της νεότερης Ελλάδας.
Γεώργιος Μαρίνος

Ο Γεώργιος Μαρίνος ήταν Έλληνας πολιτικός από την Λευκάδα.
Κάρλος Μαρτσένα

Ο Κάρλος Μαρτσένα ή απλά Μαρτσένα, είναι Ισπανός διεθνής ποδοσφαιριστής, γεννημένος στη Σεβίλλη της Ανδαλουσίας στις 31 Ιουλίου 1979. Αγωνίζεται στη Βιγιαρρεάλ ΚΦ, στη θέση του κεντρικού αμυντικού, αλλά μπορεί να αγωνιστεί και ως αμυντικός μέσος.

Κατηγορία:Μέσοι ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές παγκοσμίου κυπέλλου 2010
Κατηγορία:Ποδοσφαιριστές ευρωπαϊκού πρωταθλήματος 2008
Κατηγορία:Ποδοσφαιριστές παγκοσμίου κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές κυπέλλου συνομοσπονδιών FIFA 2009
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Εθνικής Ισπανίας U21
Κατηγορία:Ποδοσφαιριστές Εθνικής Ισπανίας U20
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Αλή Ντίνο

Ο Αλή-Εκρέμ Ντίνο γνωστός και ως Αλή Ντίνο μπέης (Πρέβεζα, 1890 - Αθήνα, 1.11.1938) ήταν Έλληνας γελοιογράφος και πολιτικός, τσάμικης καταγωγής και μουσουλμάνος στο θρήσκευμα. Ήταν γόνος της φεουδαρχικής οικογένειας Ντίνο από τη Θεσπρωτία της Ηπείρου.
Εν Αθήναις Αρχαιολογική Εταιρεία

Η Εν Αθήναις Αρχαιολογική Εταιρεία, ή απλά Αρχαιολογική Εταιρεία όπως είναι γνωστή, είναι επιστημονική εταιρεία με έδρα την Αθήνα και σκοπό την ανεύρεση και τη διάσωση των αρχαιοτήτων της Ελλάδας, διαφόρων εποχών, τη μελέτη και τη διάδοσή τους. 

Ιδρύθηκε το 1837, με πρωτοβουλία του εμπόρου Κωνσταντίνου Μπέλλιου, με στόχο να βοηθήσει την κρατική Αρχαιολογική Υπηρεσία. Πρώτος πρόεδρός της ανέλαβε ο Ιάκωβος Ρίζος Νερουλός ενώ πρώτος της γενικός γραμματέας ο Αλέξανδρος Ρίζος Ραγκαβής. Η εταιρεία έχει πραγματοποιήσει, από την εποχή της ίδρυσής της, ένα μεγάλο αριθμό αρχαιολογικών ερευνών και μελετών, σε διάφορα σημεία της Ελλάδας. Διοικείται από ενδεκαμελές Διοικητικό Συμβούλιο το οποίο εκλέγεται κάθε τρία χρόνια από Γενική Συνέλευση. Πρόεδροι, Αντιπρόεδροι και Γενικοί Γραμματείς της εταιρείας έχουν χρηματίσει διάφοροι Έλληνες αρχαιολόγοι και προσωπικότητες των γραμμάτων.

Κάθε χρόνο η Εταιρεία εκδίδει τα «Πρακτικά της Aρχαιολογικής Eταιρείας», όπου εκθέτονται αναλυτικές εκθέσεις από το έργο της στην Ελλάδα, την «Aρχαιολογική Eφημερίδα», στην οποία δημοσιεύονται διάφορες μελέτες και δημοσιεύσεις και το «Έργον της Aρχαιολογικής Eταιρείας» (κάθε Μάιο) με σύντομες εκθέσεις των ανασκαφών της. Επίσης, εκδίδει το τριμηνιαίο περιοδικό «Ο Mέντωρ» με ειδήσεις και άρθρα για το έργο της και την αρχαιολογία στην Ελλάδα. Τέλος, εκδίδει διάφορες μονογραφίες για αρχαιολογικά θέματα.
Σπυρίδων Νεράτζης

Ο Σπυρίδων Νεράτζης (1760 - 1833), ήταν Έλληνος πολιτικός από την Ζάκυνθο.
Άγγελος Όριος

Ο Άγγελος Όριος ή Όριο ήταν Έλληνας πολιτικός και διπλωμάτης από την Λευκάδα.

Χρημάτισε πρόεδρος της Γερουσίας, της προσωρινής κυβερνήσεως της Ιονίου Πολιτείας που συστάθηκε αμέσως μετά της κατάληψης των Επτανήσων από Ρώσους και Οθωμανούς το 1800. Πρώτη ενέργεια της κυβέρνησης ήταν η σύνταξη του πρώτου συντάγματος της Ιονίου πολιτείας το λεγόμενο Βυζαντινό. Ο Όριος είχε βοηθήσει στην κατάληψη της Λευκάδας κι είχε χρηματίσει διοικητής Λευκάδος και Ιθάκης. Ήταν μέλος της 12 αμελούς διπλωματικής αποστολής που μετέβη στην Πετρούπολη και στην Κωνσταντινούπολη για την σύνταξη της συνθήκης του 1800 η οποία επικύρωσε την ίδρυση του "Ηνωμένου Κράτους των Ιονίων Νήσων".

Πέθανε στις 29 Απριλίου 1829 στην Λευκάδα.
Audacity

Το Audacity είναι πρόγραμμα ψηφιακής επεξεργασίας ήχου και ηχογράφησης, που κυκλοφορεί σαν ελεύθερο λογισμικό και είναι ανεξάρτητο πλατφόρμας. Είναι διαθέσιμο για Windows, Mac OS X, Linux και BSD.

Το Audacity δημιουργήθηκε από τον Dominic Mazzoni όταν ήταν φοιτητής στο πανεπιστήμιο Carnegie Mellon, Ο Mazzoni τώρα εργάζεται στην Google αλλά παραμένει ο κύριος συντηρητής του έργου με την βοήθεια πολλών ανθρώπων από όλο τον κόσμο. Το Audacity κέρδισε βραβείο του SourceForge.net, Απονομή Επιλογής Κοινότητας για το καλύτερο Πρόγραμμα Πολυμέσων το 2007.
Δημήτριος Πλέσσας

Ο Δημήτριος Πλέσσας (1783 - 1859), ήταν Έλληνας φιλικός δικαστικός και πολιτικός.
Γεώργιος Τραπεζούντιος

Ο Γεώργιος Τραπεζούντιος (3 Απριλίου 1395 - 1472) ήταν Έλληνας λόγιος του 15ου αιώνα.
1. ΦΚ Καϊζερσλάουτερν

Η 1. ΦΚ Καϊζερσλάουτερν (γερμανικά: "1. FC Kaiserslautern") είναι επαγγελματικός ποδοσφαιρικός σύλλογος που εδρεύει στην πόλη του Καϊζερσλάουτερν, στην Γερμανία. Η Καϊζερσλάουτερν ιδρύθηκε το 1900 και είναι μία από τις πιο ιστορικές ομάδες του γερμανικού ποδοσφαίρου. Ο σύλλογος έχει 15.000 μέλη.

Σημαντικές ευρωπαϊκές επιτυχίες της ομάδας ήταν η συμμετοχή στα προημιτελικά του Champions league το 1999 καθώς και η διπλή συμμετοχή στα ημιτελικά του UEFA-Cup (1982, 2001). Μοναδικά είναι τα επιτεύγματα της ομάδας στη Μπούντεσλιγκα τη χρονιά 1995/96 καθώς κατέκτησε το κύπελλο Γερμανίας αλλά υποβιβάστηκε στη Β΄ κατηγορία και τη χρονιά 1997/98, όπου μετά από την άνοδο της από την Β΄ Κατηγορία κατάφερε να κατακτήσει τον τίτλο της πρωταθλήτριας. Εκείνη τη χρονιά προπονητής της ομάδος ήταν ο Ότο Ρεχάγκελ.

Έδρα του ποδοσφαιρικού τμήματος της ομάδας είναι το Fritz-Walter-Stadion, ονομασία που πήρε από τον ιστορικό αρχηγό της εθνικής ομάδας της Γερμανίας, νικήτριας του Μουντιάλ 1954.
Citroën DS3

Το Citroën DS3 ήταν ένα compact πολυτελές αυτοκίνητο της κατηγορίας Β, που παρήχθη από τη γαλλική αυτοκινητοβιομηχανία Citroën από τον Μάρτιο του 2010 έως τον Ιούλιο του 2019. Βασίστηκε στη δεύτερη γενιά του Citroën C3, αλλά με πληρέστερο εξοπλισμό και πιο πολυτελή και ελκυστικά σχεδιαστικά στοιχεία. Από τον Φεβρουάριο του 2016, όταν και υπέστη μια ανανέωση, μετονομάστηκε σε DS 3 σκέτο, στα πλαίσια της αυτονόμησης της πολυτελέστερης DS από την μητρική Citroën. Αντικαταστάθηκε από το μεγαλύτερο DS 3 Crossback, που είναι compact πολυτελές crossover SUV και μπήκε στην παραγωγή τον Δεκέμβριο του 2018, με αποτέλεσμα τα δύο μοντέλα να συνυπάρξουν για αρκετούς μήνες.

Το DS3 κέρδισε τον τίτλο του Αυτοκινήτου της Χρονιάς (Car of the Year) του βρετανικού περιοδικού Top Gear για το 2010.
Ελληνικό Γυμνάσιο Ρώμης

Το Ελληνικό Γυμνάσιο Ρώμης ήταν σχολή προς εκμάθηση της ελληνικής γλώσσας και μελέτης των Ελλήνων συγγραφέων που λειτούργησε στη Ρώμη. Ιδρύθηκε μετά από τις επίμονες προσπάθειες του Ιανού Λάσκαρι και με την ευνοϊκή σύμπραξη του Πάπα Λέοντα Ι΄. Ο Λάσκαρις ήταν φίλος και οικείος των Μεδίκων. Όταν ο Λέων Ι' έγινε Πάπας, κάλεσε τον Λάσκαρι στην Ρώμη. Ο Λάσκαρις ερχόμενος στην Ρώμη άρχισε αμέσως τις προσπάθειες ίδρυσης Γυμνασίου για την διατροφή και εκπαίδευση προσφύγων νέων από την υπόδουλη Ελλάδα. Ο Λέων έδωσε την συγκατάβασή του, και έτσι το Γυμνάσιο ανεγέρθη στους πρόποδες του Κυρίνου λόφου. Για την ενέργειά τους αυτή ο Πάπας και ο Λάσκαρις αξιώθηκαν των επαίνων των συγχρόνων τους, και ιδιαίτερα του Ιερώνυμου Βίδα και Μάρκου Μουσούρου. Πολλοί σημαντικοί άνδρες αποφοίτησαν στο σχολείο αυτό. Ιδιαίτερα ο Κωνσταντίνος Ράλλης, Νικόλαος Σοφιανός, Χριστόφορος Κονταλέος. Ματθαίος Δεβάρης, και άλλοι. Το Γυμνάσιο ήταν εξοπλισμένο με τυπογραφικό πιεστήριο, από το οποίο τυπώθηκαν και εκδόθηκαν πολλά συγγράμματα των νεαρών φοιτητών. Αργότερα, όταν ο Λάσκαρις εγκατέλειψε την Ρώμη και πήγε στην Γαλλία για να μπει στην υπηρεσία του βασιλιά, ο δε Λέων Ι' απεβίωσε το 1521, η λειτουργία του γυμνασίου φαίνεται ότι έληξε. Αυτό εκλαμβάνουμε και από μια επιστολή την οποία γράφει ο Αρσένιος ο Μονεμβασίας προς τον ίδιο τον Λάσκαρι.
Δαμασκηνός Στουδίτης

Ο Δαμασκηνός Στουδίτης ήταν Έλληνας λόγιος του 16ου αιώνα από τη Θεσσαλονίκη και άγιος της Ορθόδοξης Εκκλησίας.
Ιάκωβος Τριβώλης

Ο Ιάκωβος Τριβώλης (1490;-1547) ήταν Έλληνας λόγιος του 16ου αιώνα.
Άγγελος Βεργίκιος

Ο Άγγελος Βεργίκιος (γαλλικά: "Ange Vergèce", †1569) ήταν Έλληνας λόγιος του 16ου αιώνα.
Παχώμιος Ρουσάνος

Ο Παχώμιος Ρουσάνος (1508-1553) ήταν Έλληνας λόγιος του 16ου αιώνα.
Λεόντιος Ευστράτιος

Ο Λεόντιος Ευστράτιος ήταν Κύπριος λόγιος του 16ου αιώνα.
Αλέξανδρος Νερούλης

Ο Αλέξανδρος Νερούλης ήταν Έλληνας λόγιος του 16ου αιώνα.
Ιάκωβος Παλαιολόγος

Ο Ιάκωβος Παλαιολόγος (λατ.: "Jacob Palaeologus") ήταν Έλληνας λόγιος του 16ου αιώνα με αντιτριαδικές ιδέες.
Γαβριήλ Σεβήρος

Ο Γαβριήλ Σεβήρος ήταν Έλληνας λόγιος του 16ου αιώνα.
Μάξιμος Μαργούνιος

Ο Μάξιμος Μαργούνιος (1549 - 1602) ήταν Έλληνας λόγιος του 16ου αιώνα, και μορφή της Εκκλησίας και των θεολογικών γραμμάτων.
Ιμπραήμ Σερήφ

Ο Ιμπραήμ Σερήφ στο Τέμενος της [[Φιλλύρα Ροδόπης|Φιλλύρας]].
25-Απρ-2010: Θρησκευτική γιορτή όπου ηγείται ο Σερήφ στο Τέμενος της [[Φιλλύρα Ροδόπης|Φιλλύρας]].
Ο Ιμπραήμ Σερήφ (τουρκικά: "İbrahim Şerif") (1951 -) είναι Έλληνας μουσουλμάνος θεολόγος και ιδιώτης μουφτής στην Κομοτηνή.
Τα σαγόνια του καρχαρία

Τα σαγόνια του καρχαρία (αγγλικά: "Jaws") είναι ο τίτλος αμερικανικού περιπετειώδους θρίλερ παραγωγής 1975, σε σκηνοθεσία Στίβεν Σπίλμπεργκ. Πρωταγωνιστούν οι Ρόι Σάιντερ, Ρίτσαρντ Ντρέιφους και ο Ρόμπερτ Σο.

Το 2001 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Μεσιέ 78

thumb|240px|Το νεφέλωμα Μ78
Το Μεσιέ 78 (γνωστό και ως "Μ78" και "NGC 2068") είναι νεφέλωμα ανάκλασης σε απόσταση 1.600 ετών φωτός στον αστερισμό Ωρίωνα. Με φαινόμενο μέγεθος 8,3 είναι το λαμπρότερο νεφέλωμα ανάκλασης στον ουρανό. Το Μεσιέ 78 ανήκει στο σύμπλεγμα του Ωρίωνα, όπως το Μέγα Νεφέλωμα του Ωρίωνα και το Μεσιέ 43, που βρίσκεται σε απόσταση 1.500 ετών φωτός.
Νταντασίτης

Ο Νταντασίτης (αγγλ. dundasite) είναι σπάνιο ανθρακικό ορυκτό του μολύβδου και του αργιλίου. Το όνομά του το οφείλει στην τοποθεσία όπου πρωτοβρέθηκε, στην Dundas της Τασμανίας στην Ωκεανία. Το ορυκτό ανακαλύφθηκε για πρώτη φορά στην Αδελαΐδα σε περιοχή ιδιοκατασκευμάτων ναρκών. Ο Νταντασίτης για πρώτη φορά περιγράφηκε από τον Ουίλιαμ Πέτερντ (William Frederick Petterd) το 1893.

Ο Νταντασίτης είναι ένα ασυνήθιστο δευτερογενές ορυκτό που ανευρίσκεται στην ζώνη οξείδωσης των μεταλλευτικών αποθέσεων του μολύβδου. Μπορεί επίσης να είναι διάστικτος από κίτρινο Κερουσίτη. Ορυκτά με τα οποία σχετίζεται είναι ο κερουσίτης, πλαττνερίτης, αζουρίτης, ο μαλαχίτης, ο πυρομορφίτης, ο μιμητίτης, ο μπωνταντίτης, ο νταφτίτης, ο γιββσίτης, ο αλλοφανής και ο λειμονίτης .
Μέχρι στιγμής έχει εντοπιστεί στα εξής ορυχεία: εκτός από το Dundas της Τασμανία στην Αυστραλία, ανευρίσκεται στη Λιέγη στο Βέλγιο, στο Guangxi στη Λαϊκή Δημοκρατία της Κίνας, στα γερμανικά κρατίδια Niedersachsen (όρη Χαρτς), Βόρεια Ρηνανία-Βεστφαλία (Sauerland, Siegen), Rheinland-Pfalz (Nothweiler, Bad EMS, Rheinbreitbach), στη Γαλλία (Αλσατία, Ακουιτανία, Λανγκντόκ-Ρουσιγιόν, "Provence-Alpes-Cote d'Azur" και "Rhône-Alpes") στα μεταλλεία Λαυρίου (Αττική στην Ελλάδα), την Αγγλία, τη Σκωτία, την Ουαλία στο Galway και στο Tipperary στην Ιρλανδία. Επίσης βρίσκεται στη Λομβαρδία, τη Σαρδηνία, την Τοσκάνη και τη Βενετία στην Ιταλία, στο κοίτασμα Τσουμέμπ στη Ναμίμπια, στην Βόρειο Νησί της Νέας Ζηλανδίας, στην Καρινθία, στο Σάλτσμπουργκ και στη Στυρία στην Αυστρία, στη Μοραβία στην Τσεχική Δημοκρατία, στο νομό Heves στην Ουγγαρία, καθώς και στη Νεβάδα, Νιου Τζέρσεϊ και το Νέο Μεξικό στις ΗΠΑ.

Στην Ελλάδα ανευρίσκεται στα μεταλλεία Λαυρίου και συγκεκριμένα στο ορυχείο του Αγίου Κωνσταντίνου Καμάριζας.
Καρολίνεια εποχή

:"Να μην συχέεται με την Καρολίγγεια αναγέννηση"

Η Καρολίνεια εποχή αναφέρεται στην εποχή στην Αγγλική και Σκωτική ιστορία κατά την περίοδο των Στιούαρτ (1603—1714) που συνέπεσε με την βασιλεία του Καρόλου Α' (1625—1642). Η Καρολίνεια εποχή ακολούθησε την Ιακωβιανή εποχή, την βασιλεία του πατέρα του Καρόλου Ιακώβου Α' (1603–1625)· ακολουθήθηκε από τον Αγγλικό Εμφύλιο Πόλεμο (1642–1651) και την Αγγλική Μεσοβασιλεία (1651–1660).
Πανεπιστήμιο Ναντσίνγκ

Το Πανεπιστήμιο Ναντσίνγκ (κινεζικά: 南京大學 πίνγιν: Nánjīng Dàxué, κοινώς 南大, Nándà), είναι εθνικό πανεπιστήμιο της Κίνας που βρίσκεται στην Ναντσίνγκ. Θεωρείται ένα από τα καλύτερα και πιο εκλεκτικά πανεπιστήμια της Κίνας και είναι μέλος του Συνδέσμου C9, συνδέσμου των 9 κορυφαίων κινεζικών πανεπιστημίων. Έγινε σύγχρονο πανεπιστήμιο στις αρχές του 1920. Από τα 1107 μέλη της Κινεζικής Ακαδημίας Επιστημών, 210 προέρχονται από το Πανεπιστήμιο της Ναντσίνγκ.

Το Πανεπιστήμιο Ναντσίνγκ είναι το πανεπιστήμιο που πρωταγωνίστησε στην εισαγωγή της αρχαίας Ελληνικής Φιλοσοφίας στην Κίνα. Αρχικά κυρίως αυτό πραγματοποιήθηκε από ακαδημαϊκούς του 學衡派 (Xueheng School).

Ο 陳忠寰 (陳康, Chen Chung-hwan), ένας πρώην καθηγητής του πανεπιστημίου Ναντζίνγκ, είναι διάσημος φιλόσοφος, μελετητής της αρχαίας Ελληνικής Φιλοσοφίας και της δυτικής φιλοσοφίας.
Χιμπαντζής ο κοινός

Ο Χιμπαντζής ο κοινός ("Pan troglodytes" - "Παν ο τρωγλοδύτης") είναι πρωτεύον της οικογένειας των Ανθρωποειδών. Αν και συχνά αποκαλείται απλά χιμπαντζής, τεχνικά αυτός ο όρος χρησιμοποιείται για να περιγράψει κάθε είδος του γένους Παν (Pan), δηλαδή τον κοινό χιμπαντζή και τον Μπονόμπο ή Πυγμαίο Χιμπαντζή ("Pan paniscus" - "Παν ο πανίσκος").
Πρωτάθλημα καλαθοσφαίρισης Α1 εθνικής κατηγορίας ανδρών 1989-1990

Το Πρωτάθλημα καλαθοσφαίρισης Α1 εθνικής κατηγορίας ανδρών 1989-1990 ξεκίνησε στις 29 Σεπτεμβρίου 1989, με την κανονική του περίοδο να ολοκληρώνεται στις 4 Απριλίου 1990. Η διαδικασία των πλέι-οφ διήρκεσε μέχρι τα μέσα Μαΐου, με τον Άρη να ανατρέπει την πρωτοπορία του ΠΑΟΚ λόγω του νέου συστήματος διεξαγωγής των πλέι οφ και να κατακτά τον ένατο τίτλο της ιστορίας του και έκτο συνεχόμενο.

Ο Νίκος Γκάλης αναδείχθηκε πρώτος σκόρερ του πρωταθλήματος για δέκατη συνεχόμενη χρονιά, με 893 πόντους σε 22 αγώνες.
Πέτρος Λεβεντάκος

Ο Πέτρος Λεβεντάκος είναι παλαίμαχος ποδοσφαιριστής και προπονητής που έπαιζε στο χώρο της μεσαίας γραμμής ως επιτελικό χαφ και αγωνίστηκε επί σειρά ετών στην Α' Εθνική με τα χρώματα του Εθνικού Πειραιώς,της Παναχαϊκής και του ΠΑΣ Γιάννινα.
Audi RS2

To Audi RS2 Avant ήταν ένα σπορ αυτοκίνητο υψηλών επιδόσεων, που παρήχθη από τη γερμανική αυτοκινητοβιομηχανία Audi, από τον Mάρτιο του 1994 έως τον Ιούλιο του 1995. Βασίστηκε στο Audi 80 Avant (έκδοση station wagon) και ήταν τότε η ισχυρότερη και ταχύτερη έκδοση της παλέτας του μοντέλου. Μάλιστα ήταν και το πρώτο χρονολογικά μοντέλο της εταιρείας που χρησιμοποίησε το ακρωνύμιο «RS». Εξελίχθηκε από κοινού με την Porsche, με αποτέλεσμα να αναφέρεται συχνά και ως Audi - Porsche RS2 Avant. Κατασκευάστηκε στο εργοστάσιο της εταιρείας στη Στουτγκάρδη, σε μόλις 2.891 αντίτυπα. Σήμερα θεωρείται ως κλασικό μοντέλο, με μεγάλη ζήτηση και υψηλές τιμές ως συλλεκτικό.
Τζωρτζ Μπιουκάναν

Ο Τζωρτζ Μπιουκάναν ("George Buchanan", Φεβρουάριος 1506 - 28 Σεπτεμβρίου 1582) ήταν Σκωτσέζος ιστορικός και ουμανιστής λόγιος.
Apocalyptica

Οι Apocalyptica είναι metal συγκρότημα από το Ελσίνκι της Φινλανδίας, που δημιουργήθηκε το 1993. Χαρακτηριστικό του ήχου τους είναι οτι ως βασικό όργανο έχουν το βιολοντσέλο και, συνεπώς, η μουσική τους περιέχει στοιχεία από κλασσική μουσική μέχρι συμφωνική και thrash μέταλ.
Elephants Dream

Το Elephants Dream είναι μια ταινία μικρού μήκους δημιουργημένη σε υπολογιστή (CGI) από τον Ινστιτούτο Blender, κομμάτι του ιδρύματος Blender. Η ταινία δημιουργήθηκε με την σουίτα 3Δ Blender. Η πρεμιέρα έγινε στις 24 Μαρτίου 2006, μετά από 8 μήνες δουλειάς. Ξεκίνησε τον Σεπτέμβριο του 2005 με την ονομασία "Orange" από μια ομάδα 7 ατόμων. Αργότερα μετονομάστηκε σε "Machina" και ύστερα σε "Elephants Dream".


Κατηγορία:Ταινίες μικρού μήκους
Κατηγορία:Ταινίες κινουμένων σχεδίων
Κατηγορία:Ολλανδικές ταινίες
Κατηγορία:Αγγλόφωνες ταινίες
Λούο Νιαν Σενγκ

Ο Λούο Νιαν Σενγκ (罗念生, 12 Ιουλίου 1904 – 10 Απριλίου 1990) ήταν σημαντικός ελληνιστής της Κίνας, καθηγητής και μελετητής της αρχαίας ελληνικής φιλολογίας. Υπήρξε ερευνητής του Ινστιτούτου Ξένων Λογοτεχνιών της Ακαδημίας Κοινωνικών Επιστημών της Κίνας (Chinese Academy of Social Sciences), μέλος του Συμβουλίου της Ομοσπονδίας Μεταφραστών της Κίνας, επίτιμο μέλος του Συνδέσμου Ξένων Λογοτεχνιών της Κίνας, μέλος της Ομοσπονδίας Συγγραφέων της Κίνας, μέλος της Ομοσπονδίας Θεατρικών Καλλιτεχνών της Κίνας, καθώς και ειδικός σύμβουλος του «Θεατρικού Τόμου» και αρχισυντάκτης του τμήματος Ελληνικού Δράματος της «Εγκυκλοπαίδειας της Κίνας».
Μονή Αγίου Γεωργίου Αστακού

Η Ιερά Μονή Αγίου Γεωργίου Αστακού είναι ορθόδοξο ελληνικό μοναστήρι.
Big Buck Bunny

Το Big Buck Bunny (ελεύθερη απόδοση: "Το λαγουδάκι «όλα τα λεφτά»") (κωδικό όνομα: Peach, "Ροδάκινο") είναι ταινία μικρού μήκους κινούμενων σχεδίων από το Ινστιτούτο Blender, τμήμα του Ιδρύματος Blender. Όπως και η προηγούμενη ταινία του ιδρύματος, "Elephants Dream", έτσι και αυτή παρήχθη με ελεύθερο λογισμικό. Το έργο ξεκίνησε τον Οκτώβριο του 2007 και η πρεμιέρα της ταινίας έγινε στις 10 Απριλίου 2008 στο Άμστερνταμ. Η ταινία ήταν διαθέσιμη για λήψη από το Ίντερνετ στις 30 Μαΐου 2008.

Την ταινία ακολούθησε και ένα ελεύθερο βιντεοπαιχνίδι τον Αύγουστο 2008, το "Yo Frankie!".
Yo Frankie!

Το Yo Frankie! (κωδικό όνομα: Apricot) είναι τρισδιάστατο βιντεοπαιχνίδι ανοικτού κώδικα του Ινστιτούτου Blender, κομμάτι του Ιδρύματος Blender, αρχικά είχε προγραμματιστεί να κυκλοφορήσει τον Αύγουστο του 2008 αλλά τελικά κυκλοφόρησε τον Νοέμβριο του ίδιου έτους. Είναι βασισμένο στην ιστορία και τους χαρακτήρες της ταινίας κινουμένων σχεδίων μικρού μήκους, "Big Buck Bunny", που είχε αναπτυχθεί πάλι από το Ινστιτούτο Blender νωρίτερα το 2008. Όπως και οι δύο προηγούμενες ταινίες του Ινστιτούτου, και το βιντεοπαιχνίδι αναπτύχθηκε χρησιμοποιώντας ελεύθερο λογισμικό. Το Yo Frankie! τρέχει σε οποιοδήποτε λειτουργικό σύστημα στο οποίο τρέχει το Blender και το Crystal Space, συμπεριλαμβανομένου Microsoft Windows, GNU/Linux, Mac OS X.

Το έργο ξεκίνησε την 1 του Φεβρουαρίου 2008, και η ανάπτυξη ολοκληρώθηκε στα τέλη του Ιουλίου του 2008. Λόγω τεχνικών καθυστερήσεων, η πραγματική ημερομηνία κυκλοφορίας του DVD αναβλήθηκε για τις 14 Νοεμβρίου. Από 9 Δεκεμβρίου, το παιχνίδι είναι διαθέσιμο για λήψη.

Το όνομα «Yo Frankie!» παραπέμπει στον πρωταγωνιστή, Frank. Προτάθηκε από τον Ton Roosendaal, και επιλέχθηκε με ψηφοφορία από την κοινότητα. Το παιχνίδι είναι διαθέσιμο από την άδεια Creative Commons Attribution 3.0.
Μονή Φραγκοπηδήματος

Η γυναικεία Ιερά Μονή Φραγκοπηδήματος είναι Ορθόδοξο Ελληνικό μοναστήρι αφιερωμένο στον Άγιο Νικόλαο και βρίσκεται στον Νομό Ηλείας, στην Τοπική Κοινότητα Κορυφής, στα 16,69 χλμ. έξω από την πόλη του Πύργου και σε υψόμετρο 219 μέτρων. Υπάγεται στην Ιερά Μητρόπολη Ηλείας και Ωλένης.
Μιχάλης Χαραλαμπίδης

Ο Μιχάλης Χαραλαμπίδης (Αλεξανδρούπολη, 1951), είναι Έλληνας πολιτικός, κοινωνιολόγος και συγγραφέας. Σπούδασε Πολιτικές και Οικονομικές Επιστήμες με μεταπτυχιακό στην κοινωνιολογία. 

Διωκόμενος κατά τη διάρκεια της δικτατορίας διέφυγε στην Ιταλία ενώ ήταν μέλος του ΠΑΚ. Μετά την πτώση της δικτατορίας συμμετείχε στην επταμελή ομάδα που συνέγραψε την ιδρυτική διακήρυξη του ΠΑΣΟΚ στο Μόναχο τον Αύγουστο του 1974, ενώ διετέλεσε μέλος της Κεντρικής Επιτροπής του ΠΑΣΟΚ από το 1977. 

Λόγω σοβαρών πολιτικών διαφωνιών αποχωρεί από το ΠΑΣΟΚ το 1999 και ιδρύει τον κομματικό σχηματισμό «Δημοκρατική Περιφερειακή Ένωση», με την οποία μετείχε στις βουλευτικές εκλογές του 2000 (32.068 ψήφοι, ποσοστό 0,47%).
Το 1988 στην εισήγησή του στο Δεύτερο Παγκόσμιο Ποντιακό Συνέδριο πρότεινε τη δημιουργία μιας πόλης στα παράλια της Θράκης με την ονομασία Ρωμανία και να προστεθεί στο όνομα Θράκη και το όνομα Ρωμανία, έτσι ώστε η περιφέρεια να ονομάζεται Θράκη - Ρωμανία. Το 1997, 204 βουλευτές κατέθεσαν πρόταση στο κοινοβούλιο για τη δημιουργία της, χωρίς όμως αποτέλεσμα. 
Το 1994, το Κοινοβούλιο υιοθέτησε την πρότασή του για την αναγνώριση της 19ης Μαΐου ως Ημέρα Μνήμης της Ποντιακής Γενοκτονίας.

Είναι μέλος της Εκτελεστικής Επιτροπής της Διεθνούς Ένωσης για τα Δικαιώματα και την Απελευθέρωση των Λαών και μέλος της διεθνούς μη κυβερνητικής οργάνωσης για τα ανθρώπινα δικαιώματα καθώς και ερευνητής στο Ίδρυμα Μεσογειακών Μελετών. 

Το 1999 ίδρυσε το κόμμα Δημοκρατική Περιφερειακή Ένωση Πήρε μέρος στις βουλευτικές εκλογές του 2000, πετυχαίνοντας ποσοστό 0,47%, με 32.068 ψήφους και στις ευρωεκλογές του 2004, πετυχαίνοντας ποσοστό 0,73%, με 44.541 ψήφους

Το 2010 έλαβε μεγάλη δημοσιότητα στο Διαδίκτυο βιντεοσκοπημένο απόσπασμα από την ομιλία του το 1996 στο 6ο συνέδριο του ΠΑΣΟΚ όπου αναφερόταν στην πιθανότητα έλευσης οικονομικής κρίσης στη χώρα στο τέλος του τότε ιστορικού κύκλου που ο ίδιος τοποθετούσε "το 2004 ή το 2010".

Επίσης δημοσιεύει κείμενα στο πολιτικό ιστολόγιο ΠΟΛΙΣ-ΑΓΟΡΑ και συμμετέχει σε ανοιχτές πολιτικές συζητήσεις σε όλη την Ελλάδα.
Ευάγγελος Γιαννόπουλος

Ο Ευάγγελος Γιαννόπουλος του Αργύρη (Μάιος 1918 - 4 Σεπτεμβρίου 2003) ήταν Έλληνας δικηγόρος και πολιτικός, ιδρυτικό στέλεχος του Πανελλήνιου Σοσιαλιστικού Κινήματος (ΠΑΣΟΚ), ο οποίος διατέλεσε πρόεδρος του Δικηγορικού Συλλόγου Αθηνών, βουλευτής Β΄ Αθηνών και πολλές φορές υπουργός.

Συμμετείχε στην ένοπλη αντίσταση κατά την περίοδο της Κατοχής ως μέλος του Ελληνικού Λαϊκού Απελευθερωτικού Στρατού (ΕΛΑΣ), ενώ το 1974, μαζί με τους συναδέλφους του δικηγόρους Φοίβο Κούτσικα, Αλέξανδρο Λυκουρέζο και Γρηγόρη Κασιμάτη προκάλεσαν τη δίκη των ηγετών της χούντας των συνταγματαρχών καταθέτοντας μηνύσεις.
Πανεπιστήμιο της Φλωρεντίας

Το Πανεπιστήμιο της Φλωρεντίας (Ιταλικά: "Università degli Studi di Firenze") είναι ίδρυμα ανώτατης εκπαίδευσης στην Φλωρεντία της Ιταλίας. Είναι ένα από τα μεγαλύτερα πανεπιστήμια της χώρας. Αποτελείται από 12 σχολές και έχει περίπου 60.000 φοιτητές.
Πανεπιστήμιο της Κοπεγχάγης

Το Πανεπιστήμιο της Κοπεγχάγης (Δανικά: "Københavns Universitet")΄είναι το μεγαλύτερο και παλαιότερο πανεπιστήμιο της Δανίας. Ιδρύθηκε το 1479, έχει περισσότερους από 37.000 σπουδαστές και πάνω από 7.000 άτομα προσωπικό. Το πανεπιστήμιο έχει αρκετά κτήρια διασκορπισμένα σε όλη την πόλη, με το μεγαλύτερο να βρίσκεται στο κέντρο της Κοπεγχάγης. Τα περισσότερα μαθήματα δίνονται στην Δανική γλώσσα ενώ υπάρχουν και μερικά που γίνονται στα Αγγλικά και Γερμανικά.
Γιοχάνες Σταρκ

Ο Γιοχάνες Σταρκ ("Johannes Nikolaus Stark", 15 Απριλίου 1874 - 21 Ιουνίου 1957) ήταν Γερμανός φυσικός και νομπελίστας ο οποίος είχε στενή σχέση με το κίνημα "Deutsche Physik" υπό το ναζιστικό καθεστώς.
Ασβεστοχώρι

Το Ασβεστοχώρι είναι κωμόπολη της Περιφερειακής ενότητας Θεσσαλονίκης και υπάγεται στον Δήμο Πυλαίας Χορτιάτη. Έχει μόνιμο πληθυσμό 10.879 κατοίκους.

Το Ασβεστοχώρι βρίσκεται στους πρόποδες του Χορτιάτη, 12 χιλιόμετρα ανατολικά της Θεσσαλονίκης. 

Το Ασβεστοχώρι είναι από τους παλιότερους οικισμούς στη σκιά της Θεσσαλονίκης. Χτίστηκε γύρω στο 1600 και ονομάσθηκε Νεοχώρι. Αυτό μαρτυρούν και αρκετά σπίτια που έχουν το παραδοσιακό μακεδονικό στυλ στον πυρήνα του χωριού (παρ' ότι ο χαρακτήρας του χωριού έχει αλλάξει). Μέχρι και την πρώτη δεκαετία του 2000, ήταν από τις πλουσιότερες κοινότητες της βορείου Ελλάδος λόγω των λατομείων που υπήρχαν στη περιοχή.
Μανιφέστο Ράσελ - Αϊνστάιν

Το Μανιφέστο Ράσελ - Αϊνστάιν παρουσιάστηκε στο Λονδίνο στις 9 Ιουλίου 1955 από τον Μπέρτραντ Ράσελ (Bertrand Russell) και ενώ βρισκόταν στο απόγειό του ο Ψυχρός Πόλεμος. Προέβαλε την επικινδυνότητα των πυρηνικών όπλων και κάλεσε τους ηγέτες του κόσμου να επιδιώξουν ειρηνικά ψηφίσματα για να ανακόψουν τη διεθνή διαμάχη. Το μανιφέστο υπέγραφαν έντεκα εξέχοντες διανοούμενοι και επιστήμονες, περιλαμβανομένου του Άλμπερτ Αϊνστάιν (ο οποίος το υπέγραψε μόλις μερικές ημέρες πριν από το θάνατό του στις 18 Απριλίου του 1955). Λίγες ημέρες μετά την παρουσίασή του, ο Καναδός φιλάνθρωπος Σάιρους Ήτον (Cyrus S. Eaton) προσφέρθηκε να υποστηρίξει μια διάσκεψη, προκειμένου να υποστηριχθεί το Μανιφέστο, στη γενέτειρά του, το χωριό "Pugwash", στη Νέα Σκωτία του Καναδά. Το συνέδριο αυτό ήταν το πρώτο από τις "Διασκέψεις Pugwash", όπως επικράτησε πλέον να ονομάζονται για την Επιστήμη και τις Παγκόσμιες Υποθέσεις και πραγματοποιήθηκε τον Ιούλιο του 1957.
Ζαν Μπατίστ Περέν

Ο Ζαν Μπατίστ Περέν ("γαλλ. Jean Baptiste Perrin", 30 Σεπτεμβρίου 1870 – 17 Απριλίου 1942) ήταν Γάλλος φυσικός, βραβευμένος με το Βραβείο Νόμπελ Φυσικής το 1926.
Άρθουρ Χόλι Κόμπτον

Ο Άρθουρ Χόλι Κόμπτον ("Arthur Holly Compton", 10 Σεπτεμβρίου 1892 – 15 Μαρτίου 1962) ήταν Αμερικανός φυσικός στον οποίο το 1927 απονεμήθηκε το βραβείο Νόμπελ Φυσικής για την ανακάλυψη του φαινομένου που φέρει το όνομα του. Ο Κόμπτον γεννήθηκε στο Wooster της πολιτείας Οχάιο το 1892 από τον Ελάιας και την Οτέλια Κόμπτον. Ήταν μια ακαδημαϊκή οικογένεια. Ο πατέρας του ήταν πρύτανης του Πανεπιστημίου Wooster το οποίο παρακολούθησε ο Άρθουρ και επίσης έγινε μέλος της Άλφα Ωμέγα Ταυ αδελφότητας. Ο μεγαλύτερος αδελφός του Καρλ σπούδασε επίσης στο Πανεπιστήμιο Wooster, έγινε φυσικός, και αργότερα πρόεδρος του MIT. O δεύτερος αδερφός του Γουίλσον Μάρτιντεϊλ Κόμπτον σπούδασε επίσης στο Πανεπιστήμιο Wooster και έγινε διπλωμάτης και πρόεδρος του State College της Ουάσινγκτον, αργότερα Washington State University. Και τα τρία αδέρφια πήραν το Ph.D. τους από το Πανεπιστήμιο Πρίνστον.
Citroën Elysée

Το Citroën Elysée ήταν ένα μικρομεσαίο οικογενειακό αυτοκίνητο της κατηγορίας C, τύπου σεντάν 3 όγκων, που παρήχθη στην Κίνα από το 2002 έως το 2012, ενώ από την ανανέωση του 2008 μετονομάστηκε σε Citroën C-Elysée. Κατασκευαζόταν από την Dongfeng Peugeot-Citroën Automobile, μια κοινοπραξία μεταξύ του γαλλικού Ομίλου PSA και της κινεζικής Dongfeng Motor, σε παραγωγή αποκλειστικά για την κινεζική εγχώρια αγορά. Εδώ να σημειωθεί ότι οι ξένες αυτοκινητοβιομηχανίες εξαναγκάζονται, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία με μια κινεζική εταιρεία προκειμένου να παράγουν αυτοκίνητα επί κινεζικού εδάφους.

Αντικαταστάθηκε το 2012 από ένα εντελώς νέο μικρομεσαίο μοντέλο, που ονομάζεται επίσης Citroën C-Elysée και βασίζεται στο Peugeot 301 του 2012, με αποτέλεσμα να είναι επίσης 4-πορτο σεντάν 3 όγκων. Αρχικά, το σημερινό C-Elysée ήταν διαθέσιμο μόνο σε κάποιες άλλες αγορές διεθνώς, μεταξύ των οποίων και στην Ελλάδα. Τελικώς, από το 2014 και τα δύο μοντέλα παράγονται και στην Ουχάν της Κίνας, και αυτά προορίζονται για την εγχώρια αγορά.
Κοπανός

Ο Κοπανός είναι κωμόπολη της Ημαθίας που ανήκει στον Δήμο Νάουσας ενώ ήταν έδρα του πρώην δήμου Ανθεμίων. Έχει πραγματικό πληθυσμό 2.144 κατοίκους ().

Ο Κοπανός βρίσκεται ανατολικά της Νάουσας, σε απόσταση 9 χιλιομέτρων από το κέντρο της.

Κατά την επανάσταση του 1821 οι κάτοικοι της περιοχής αγωνίστηκαν κατά των Οθωμανών. Σπουδαίοι αγωνιστές της επανάστασης του 1821 ήταν οι οπλαρχηγοί Τσέρνο-Πέτρης, Αργύριος Καραμπατάκης και ο Κωνσταντίνος Αθανασίου (γενν. 1798) από τον Κοπανό.
Ευρωπός

Ο Ευρωπός ή Εύρωπος βρίσκεται στην Κεντρική Μακεδονία, είναι κωμόπολη της περιφερειακής ενότητας νομού Κιλκίς και σε απόσταση σε απόσταση 44 χιλιομέτρων δυτικά από την πόλη του Κιλκίς. 

Αποτελούσε οικισμό της άλλοτε επαρχίας Παιονίας και έδρα του πρώην ομώνυμου δήμου. Με την τελευταία διοικητική μεταρρύθμιση, αποτελεί δημοτική κοινότητα του δήμου Παιονίας. Έχει πραγματικό πληθυσμό 2.425 κατοίκους σύμφωνα με την απογραφή του 2001.

Υπήρξε πατρίδα του ιδρυτού της δυναστείας των Σελευκιδών Σελεύκου Α΄ Νικάτορος, στρατηγού του Μεγάλου Αλεξάνδρου. Σε ανάμνηση της μακεδονικής Ευρωπού, ο Σέλευκος ίδρυσε την Ευρωπό της Συρίας, την Ευρωπό σημερινό προάστιο της Τεχεράνης και την Ευρωπό της Μεσοποταμίας. Στον αρχαιολογικό χώρο της περιοχής έχει βρεθεί και ο μοναδικός στην Μακεδονία κούρος που φυλάσσεται στο Αρχαιολογικό Μουσείο Κιλκίς.
Βαγιαζήτ Β΄

O Βαγιαζήτ Β΄ (τουρκ. "II. Bayezid", 3 Δεκεμβρίου 1447 – 26 Μαΐου 1512) ήταν σουλτάνος της Οθωμανικής Αυτοκρατορίας την περίοδο 1481-1512.

Γεννημένος το 1447 στο Διδυμότειχο, ήταν μεγαλύτερος γιος του σουλτάνου Μωάμεθ Β΄ του Πορθητή και της Μουκριμέ Χατούν. Με τη στήριξη των γενιτσάρων και των οθωμανών αξιωματούχων Ισχάκ Πασά και Γκεντίκ Αχμέντ Πασά, αναρριχήθηκε στο θρόνο ερχόμενος σε σύγκρουση με το νεότερο αδελφό του Τζεμ Σουλτάν, ο οποίος αναζήτησε τη στρατιωτική στήριξη του τάγματος των Ιωαννιτών Ιπποτών στη Ρόδο. Σε αντάλλαγμα, ο νέος σουλτάνος επρόκειτο να εγκαταλείψει τις πολιτικές του πατέρα του ακολουθώντας πιο στενά το παράδειγμα του Μουράτ Β΄.

Επέστρεψε μεγάλο μέρος της περιουσίας που είχε δημεύσει ο πατέρας του και για αυτό επαινέθηκε ως δίκαιος σουλτάνος. Παραιτήθηκε από το αξίωμά του παραχωρώντας το θρόνο στο γιο του Σελίμ Α'. Πέθανε καθ' οδόν προς τη γενέτειρά του στις 26 Μαΐου 1512. Βέβαια, υπάρχουν πολλά στοιχεία τα οποία υποστηρίζουν ότι δηλητηριάστηκε από τον ίδιο του το γιο, τον Σελίμ Ά. Άλλωστε, η διεκδίκηση του αξιώματος του σουλτάνου κατά αυτόν τον τρόπο ήταν αρκετά συνηθισμένος αυτήν την εποχή. Μάλιστα, ήταν απολύτως νόμιμος και στηρίζονταν στον ιερό νόμο του Ισλάμ. Τάφηκε στο Τέμενος Βαγιαζίτ Β΄ στην Κωνσταντινούπολη.
Καβούρ

Το Καβούρ (ιταλικά: Cavour) είναι μια ιταλική πόλη, δήμος, έκτασης 40 περίπου τ.χλμ. που βρίσκεται στην επαρχία του Τορίνο, του νομού Πεδεμόντιο στη βορειοδυτική Ιταλία κοντά στην ιταλογαλλική μεθόριο. Απέχει περί τα 40 χλμ. από το Τορίνο.

Στις 31 Δεκεμβρίου του 2004 αριθμούσε 5.581 κατοίκους.

Στους ρωμαϊκούς χρόνους έφερε το όνομα "Κάμπουρουμ" (Caburrum). Βρίσκεται σε μία πεδιάδα βόρεια της οποίας υψώνονται μεγάλοι γρανιτένιοι όγκοι οι καλούμενοι Βράχοι του Καβούρ (Rocca di Cavour). Στην πόλη απαντώνται ερείπια μεσαιωνικής οχύρωσης. Το 1771 φέρεται ν΄ αποτέλεσε μαρκησιάτο της οικογένειας Μπένσο όπου κατ΄ αρρενογονία δίδονταν ο τίτλος του Κόμη του Καβούρ. 

Τον τίτλο αυτό έφερε και ο καταγόμενος από την πόλη αυτή πρωθυπουργός της Ιταλίας Καμίλλο Μπένσο Κόμης του Καβούρ, που υπήρξε ο πρωτεργάτης της ενοποίησης του ιταλικού Βασιλείου, προς τιμή του οποίου και έλαβαν το όνομα δύο πολεμικά πλοία, ένα του άλλοτε Ιταλικού Βασιλικού Ναυτικού, πρωτοπόρο θωρηκτό, στον Α’ Παγκόσμιο Πόλεμο και ένα αεροπλανοφόρο του σημερινού πολεμικού ναυτικού.